User:Latablerta/sandbox

Komunikimi politik në mediat online Mesazhi që përcillet në rrjetet sociale është një garanci që të mbërrijë “në murin” e gjithkujt që ka bërë like faqes së liderit pa patur qëllimin të klikojë apo të shikojë atë se çfarë politikani ka shkruar. Kjo bën që mesazhi që lideri do të paraqesë i arrin një numri të caktuar njerëzish në mënyrë të shpejtë dhe pa e klikuar vetë për të marrë këtë informacion. Gjithashtu mesazhi të përhapet më shpejt dhe të jape rezultatet e pritshme të aprovimit ose jo me like apo komente. Këto janë mënyrat sesi valutohet në qoftë se një postim i një lideri është pëlqyer ose jo. Politika virtuale po rezulton shumë produktive duke lënë në hije televizionin, debatet televizive nxiten shpesh herë nga një postim në faqet personale të politikanëve. Multimedia përfshin një ndërthurje të tekstit, zërit, imazheve të palëvizshme dhe animacionit, videos dhe ndërveprimit ndërmet llojeve të ndryshme të përmbajtjes. Si të tilla, mediat sociale janë tërësisht të efektshme sepse kanë një aftësi të madhe konverguese duke përfshirë të gjitha mjetet e komunikimit masiv në një strukturë të përdorshme siç është Tëitter ose Facebook. Politikanët e dinë mirë që mesazhet e tyre përhapen gjithmonë e më tepër me ndihmën e mediave ndaj i përdorin masivisht ato gjatë fushatave të tyre elektorale. Megjithatë logjika e sotme e komunikimit politik është tkurrur në formulën ajo që njihet është e mediatizuar, ajo që është e mediatizuar është legjitime. Kështu që ligjërimi politik dhe mesazhet e tij që të jenë të njohura duhet të bëhen publike në një media që të kenë në impakt më të madh sesa takimet në sheshe apo takimet me grupe të vogla njërëzish. Me anë të një postimi me më pak tekst, një foto ose një video e një polikani mund të mbledh më shumë njerëz virtualisht sesa në një shesh të mbushur apo përpara një televizioni në një debat televiziv ku ai është i pranishëm për të thenë pikëpamjet e tij dhe për të folur mbi politikën e tij. “Interneti po ndryshon politikën. Ka ndryshuar thellësisht mënyrën se si e realizojmë demokracinë.” Qarkullimi i lirë i ideve dhe informacioneve, diskutimi i tyre i lirë, i hapur dhe jashtë çdo hierarkie shtetërore, është një nga epërsitë e revolucionit të internetit dhe të forcës gjithëpërfshirëse të rrjeteve sociale. Është një komunikim që tërheq vëmendje, ngre debate dhe mbi të gjitha prodhon lajme. Tashmë lajmet e para politike nuk i marrim nga faqet zyrtare të televizioneve, por i marrim drejtpërdrejtë nga një postim në facebook ose nga 140 karaktere Tëitteri. Gjithçka ka të bëjë me mënyrën sesi na serviret mesazhi, në mënyrë sa më dinamike, me fjalë të mbushura emocionalisht dhe postime të tjera në formën e një njoftimi të shkurtër për takimet e bëra gjatë ditës. Aktorët politik i llogarisin mirë çdo gjë që paraqesin para publikut, strategjia e tyre duket se po funksionon duke qënë se nuk po flasim për epërsi mediumesh por për epërsi pelqimesh dhe komentesh. Ajo që Stuart Eëen e quan “Stili në erën e informacionit të ri” po na kap të gjithëve në një fushatë ndryshe. Megjithatë është e rëndësishme të dallojmë se po flasim për formë apo për përmbajtje. Politikanët krijojnë imazhin i japin formë gati cdo ditë duke mos i dhënë rëndësinë e duhur përmbajtjes. Postime të mbushura me takime, inagurime dhe shumë pak reflektime, mendime personale dhe pyetje për t’i parashtruar ndjekësve. Kjo është “erë e re informacioni” në të cilën njerëzit do të kenë një akses të pakufizuar tek informacioni. Duhet bërë kujdes sepse është e vërtetë që politika virtuale është ndër trendet e momentit dhe përçon gjithçka në mënyrën më të mirë, por s’duhet të harrojmë se diferencën e bëjnë takimet, komunikimi sy më sy dhe mbi të gjitha fakte dhe programe. Politikanët kanë një synim të qartë dhe me anë të këtij synimi ndërtojnë si axhendën e tyre personale dhe po në të njejtën mënyrë rimodelojnë axhendën e mediave elektronike. Synimi i tyre është të nxisin të votojnë. E gjithë strategjia e komunikimit, teknikat e përdorura kanë për qëllim të bindin dhe të kenë rezultate efektive në votime. Strategjia dhe mënyrat e përdorimit të mesazheve elektorale, promovimit të vetes, imazhin që përcjelllin, fotot dhe vidiot e përdorura do të ndikojnë në cilësinë e perceptimit të mesazhit.